cyanic-selkie/wikianc huggingface dataset:
Kirgizstāna
Kirgizstāna (ky ; ru vai Кыргызстан, agrāk saukta arī par Kirgīziju), oficiālais nosaukums Kirgīzu Republika, ir valsts Vidusāzijā. Tā robežojas ar Kazahstānu ziemeļos, Uzbekistānu rietumos, Tadžikistānu dienvidrietumos un Ķīnu dienvidaustrumos. Lielākā daļa teritorijas ir kalnaina.
Administratīvais iedalījums
Kirgizstānas administratīvais iedalījums veidojas no divām republikas pakļautības pilsētām un septiņiem apgabaliem, kas tālāk iedalās 40 lauku rajonos, 4 pilsētas rajonos un 11 apgabala pakļautības pilsētās.
Ekonomika
Kirgizstānas ekonomika lielā mērā ir atkarīga no ārzemēs dzīvojošo iedzīvotāju investīcijām un atbalsta, 2014. gadā šie emigrantu naudas pārvedumi veidoja 30,3% no IKP, šis rādītājs bija otrs augstākais no visām valstīm.
Varas maiņa 2010. gadā
2010. gada 6. aprīlī Talasā sākās sacelšanās, kad vairāk nekā tūkstotis Kirgizstānas politiskās opozīcijas atbalstītāju sagrāva policijas kordonu un ieņēma vietējās administrācijas ēku. Protesti izcēlušies, pieaugot spriedzei starp opozīciju un prezidenta Kurmanbeka Bakijeva valdību. 7. aprīlī sacelšanās izplatījusies valsts galvaspilsētā Biškekā. Tika ieņemtas galvenās valdības ēkas un valsts televīzija - apvērsumā valdība tika gāzta (republikas premjers Danijars Usenovs iesniedzis varas pārņēmējiem demisijas rakstu), parlaments atlaists, bet prezidents bēga uz valsts dienvidiem, lai pulcētu savus atbalstītājus un organizētu pretošanos. Kopumā nemieros gāja bojā 74 cilvēki, 527 cilvēki guvuši ievainojumus, 400 no tiem ievietoti slimnīcās. Vakarā ieņemta prezidenta Kurmanbeka Bakijeva ģimenes rezidence — mājas ir marodieru izlaupītas un aizdedzinātas. Arī parlamenta ēka izlaupīta. Tika izveidota "tautas uzticības valdība", kuru vada bijusī ārlietu ministre un Kirgizstānas sociāldemokrātiskās partijas vadītāja Roza Otunbajeva. Valsts dienvidos iedzīvotāji atsacījās atzīt apvērsuma ceļā pie varas nākušās jaunās valdības leģitimitāti, taču tai uzticīgā armija jūnijā notikušos nemierus apspieda. Sadursmēs bojā gājuši vismaz 117 un ievainoti vairāk nekā 1000 cilvēki. Pagaidu valdība deva rīkojumu iekšējās drošības spēkiem šaut uz "dumpiniekiem".
Varas maiņa 2020. gadā
2020. gada 4. oktobrī Kirgizstānā notika parlamenta vēlēšanas. Valdošā partija tajās nepiedalījās to sašķēluša iekšēja konflikta dēļ; parlamentā iekļuva 4 partijas, no kurām trīs atbalstīja valdību un prezidentu Sooronbaju Džejenbekovu, valsts dienvidu klanu pārstāvi. Pēc iepriekšējiem datiem, šīs trīs partijas bija savākušas 58% balsu, kas augstās elektorālās barjeras (7%) dēļ deva tām 89% vietu parlamentā. Krievijas novērotāji nosauca šīs vēlēšanas par brīvām un atklātām. 12 parlamentā neiekļuvušās partijas nosauca vēlēšanas par viltotām un aicināja tautu uz protestiem, lai atceltu vēlēšanu rezultātus. 5. oktobra vakarā sākās nekārtības, kurās, kā parasti Kirgīzijā, darbojās relatīvi nelielas labi organizētas grupas. Notika neveiksmīgs mēģinājums ieņemt parlamenta ēku, kura laikā policija pret akmeņiem bruņoto pūli pielietoja asaru gāzi, gumijas lodes un ūdensmetējus. Ap pusnakti ievainoto skaits sasniedza 130. Pēc trijiem naktī dumpinieki ieņēma parlamenta un drošības dienesta ēku, atbrīvojot pirms pusotriem gadiem arestēto un drošības dienesta izolatorā turēto bijušo prezidentu Almazbeku Atambajevu. Kopā ar viņu tika atbrīvoti vēl daži agrākie politiķi, tai skaitā par 2013. gadā it kā veikto apgabala gubernatora nolaupīšanu 2017. gadā arestētais Sadirs Džaparovs, kurš vienīgais no viņiem tūlīt parādīja publisku aktivitāti un pievienojās dumpiniekiem, tā kļūstot par vienu no viņu līderiem. 6. oktobra rītā CVK atzina vēlēšanas par nenotikušām, kam sekoja valdību atbalstošo vietējo izpildvaras pārstāvju atlūgumu sērija, ieskaitot Biškekas mēru. No amata atteicās arī parlamenta priekšsēdētājs. Sadursmes turpinājās, un 7. oktobrī cietušo skaits jau tuvojās tūkstotim, bojā gāja viens cilvēks. Džejenbekovs vairījās pieņemt lēmumu par ārkārtējā stāvokļa ieviešanu, norādot, ka tas novedīs pie lielas asinsizliešanas, un pārgāja puspagrīdē, tomēr turpināja pārrunas ar politiskajiem spēkiem, redzēdams, ka lielākā daļa valsts aparāta un politiķu pārgājusi opozīcijas pusē. 9. oktobrī prezidents paziņoja par savu gatavību nolikt pilnvaras. Tikmēr sākās sadursmes starp opozīcijas grupējumiem, tai skaitā starp Atambajeva un Džaparova atbalstītājiem. 10. oktobrī parlaments apstrīdamā balsojumā apstiprināja Džaparovu par jauno premjerministru, Atambajevs tika atkal arestēts. 11.—15. oktobrī turpinājās politiski strīdi par varas sadalījumu un to, kurš ir cik likumīgs, bet konflikts ielās bija beidzies. 15. oktobrī prezidents Džejenbekovs paziņoja par savu demisiju, 16. oktobrī parlaments to apstiprināja un iecēla Džaparovu par prezidenta vietas izpildītāju. Tika nozīmētas jaunas prezidenta vēlēšanas 2021. gada 10. janvārī un parlamenta — 2021. gada jūnijā.
2021. gada janvārī Sadirs Džaparovs pārliecinoši uzvarēja prezidenta vēlēšanās. Pateicoties viņa kreisajam nacionālismam un biogrāfijai (bijis laukstrādnieks un valsts pretkorupcijas organizācijas pilnvarnieks, cīnījies par zelta raktuvju nacionalizāciju), viņu pieņēmuši ne tikai savējie ziemeļu, bet arī dienvidnieku klani, kamēr valsts dienvidos dzīvojošie etniskie uzbeki uztver Džaparovu nelabvēlīgi. Oponenti savukārt viņu vaino populismā un saistībā ar krimināliem grupējumiem. Vienlaikus vēlētāji arī atbalstīja lielāku varas koncentrāciju prezidenta rokās.
Šķidrais slāpeklis
Iegūšana
Šķidro slāpekli iegūst sašķidrināta gaisa frakcionētās destilācijas procesā.
Elcat
Elcat Oy ir Somijas uzņēmums, kas nodarbojas ar elektromobiļu ražošanu. Atrodas Jervenpē.
Ar Elcat saistītie uzņēmumi ar elektromobiļiem eksperimentēja kopš 1970. gada sākuma. 1984. gadā Imatran Voima un Neste izveidoja kopēju elektromobiļu projektu Elcat. No 1985. līdz 1989. gadam tika izlaists elektriskais mikroautobuss Finnvan. No 1990. līdz 1995. gadam izlaists Elcat Cityvan. No 1995. līdz 1999. gadam izlaists Elcat Cityvan 200.
Klements X
Klements X (la; dzimis Emīlio Bonaventura Altjēri (it), miris ) bija Romas pāvests no līdz savai nāvei.
Elcat
2001. gadā Elcat tika atdalīts no Fortum kā neatkarīgs uzņēmums Elcat Oy, kas pārdots tā darbiniekiem. 2003. gadā uzņēmums sāka importēt elektriskos velosipēdus un mopēdus, kā arī golfa mašīnu Melex un nodarbojas ar to apkopi.
Klements X
Dzimis dižciltīgā ģimenē. No 1623. līdz 1627. gadam darbojies pāvesta vēstniecībā Polijā, pēc tam atgriezies Itālijā, kur kļuvis par Kamerīno bīskapu. Līdz laikam, kad viņu 1669. gadā pāvests Klements IX iecēla par kardinālu, Altjēri ieņēmis dažādus baznīcas amatus, tai skaitā bijis pāvesta vēstnieks Neapolē. 1670. gadā ticis ievēlēts par Romas pāvestu pēc vairāk nekā četrus mēnešus ilga konklāva, ievēlēšanas brīdī bijis 79 gadus vecs.
Pontifikāta laikā kanonizēja vairākas personas. Viņš organizēja pāvesta finanses, sniedza Polijai ievērojamu atbalstu pret turku iebrukumu. Viņa laikā tikusi uzcelta strūklaka Svētā Pētera laukumā.
Jaunšvābija
Jaunšvābija (de) ir ģeogrāfisks apgabals Antarktīdā, daļa no Karalienes Modas Zemes. Plešas no 20°E līdz 10°W ap 1000 km garumā gar okeāna piekrasti un iestiepjas cietzemē ap 450 km. Iekļauj vairākas kalnu grēdas, lielākās no kurām ir Ričera augstiene un Mīliga-Hofmaņa kalni.
Apvidu 1938.-1939. gadā pētīja Vācijas trešā antarktiskā ekspedīcija Alfrēda Ričera vadībā un nosauca to par godu ekspedīcijas kuģim Schwabenland, kas savukārt bija nosaukts Vācijas zemes Švābijas vārdā.
Indulis Bērziņš
Indulis Bērziņš (dzimis Madonā) ir Latvijas vēsturnieks, politiķis un diplomāts, bijušais Latvijas Republikas ārlietu ministrs.
Biogrāfija
Indulis Bērziņš beidzis Latvijas Universitāti 1981. gadā vēsturnieka specialitātē. 1984. gadā ieguvis zinātņu kandidāta grādu. Bijis PSKP biedrs.
1993. gadā I. Bērziņš bija partijas "Latvijas Ceļš" dibinātāju skaitā. No "Latvijas Ceļa" saraksta ievēlēts 5., 6. un 7. Saeimā. Bija Saeimas Ārlietu komisijas priekšsēdētājs, Saeimas sekretārs (6. Saeimā), Saeimas priekšsēdētāja biedrs (7. Saeimā), Latvijas nacionālās grupas vadītājs Parlamentu savienībā, kā arī Latvijas delegācijas vadītājs Ziemeļatlantijas līguma organizācijā.
No līdz  I. Bērziņš bija Latvijas Republikas ārlietu ministrs Andra Šķēles un Andra Bērziņa valdībā, Latvijas Republikas delegācijas vadītājs iestāšanās sarunās ar Eiropas Savienību.
2002. gadā I. Bērziņš kandidēja 8. Saeimas vēlēšanās no "Latvijas Ceļa" saraksta, bet netika ievēlēts.
Pēc 2002. gada viņš bija Latvijas Republikas ārkārtējais un pilnvarotais vēstnieks Dānijas Karalistē (2003—2004), Lielbritānijas un Ziemeļīrijas Apvienotajā Karalistē (2004—2009) un Austrijas Republikā (2009—2013), kā arī nerezidējošais vēstnieks Austrālijas Savienībā, Jaunzēlandē, Šveices Konfederācijā, Lihtenšteinas Firstistē un Slovākijā. No 2015. līdz 2019. gadam bijis Latvijas Republikas ārkārtējais un pilnvarotais vēstnieks NATO, no 2019. gada — Latvijas vēstnieks Lietuvā. 2023. gada augustā beidzis diplomāta karjeru.
Apbalvojumi
I. Bērziņš ir apbalvots ar Latvijas Republikas III šķiras Triju Zvaigžņu ordeni (par balsojumu par Latvijas Republikas neatkarības atjaunošanu), Latvijas Republikas II šķiras Atzinības krustu (par darbu aktīvi veicinot Latvijas dalību ES un NATO), Francijas Republikas Ordre national du Merite, Austrijas valsts apbalvojumu Grosse Goldene Ehrenzeichen am Bande un Latvijas Republikas 1991. gada barikāžu dalībnieka piemiņas zīmi.
Jozefs Bišofs
Jozefs Bišofs  (de, dzimis, miris ) bija vācu virsnieks, 1919. gadā kā brīvprātīgo Dzelzsdivīzijas komandieris piedalījās Latvijas brīvības cīņās pret Padomju Latvijas armiju, vēlāk pret Igaunijas armiju un Ziemeļlatvijas brigādi. Cieta sakāvi Bermontiādes laikā pret Latvijas Bruņotajiem spēkiem 1919. gada novembrī.
Dzīvesgājums
Dzimis 1872. gada 14. jūlijā Langenbrikā (Langenbrück, tagad — Mostovice Polijā). Studēja Breslavas Universitātē, 1892. gadā iestājās Glivices kājnieku pulkā "Keits" un no 1902. līdz 1909. gadam dienēja Vācijas impērijas Āfrikas kolonijās. Kad sākās Pirmais pasaules karš, Bišofs tika iecelts par 60. Rezerves kājnieku pulka bataljona komandieri, 1916. gadā viņš komandēja 1. Turku kamieļu jātnieku pulku cīņās pret arābiem Sīnāja pussalā. 1918. gadā piedalījās kaujā pie Marnas pret ASV karaspēku.
Pēc Kompjeņas pamiera noslēgšanas majors Bišofs kopā ar tūkstošiem vācu brīvprātīgo ieradās Kurzemē, kur 1919. gada 16. janvārī uzņēmās Dzelzsbrigādes, vēlāk Dzelzsdivīzijas komandēšanu, kas piedalījās Latvijas brīvības cīņās pret LSPR armiju. 1919. gada 26. jūnijā pārgāja Andrieva Niedras Latvijas Pagaidu valdības pakļautībā, no 21. septembra Rietumkrievijas Brīvprātīgo armijas sastāvā. Bermontiādes laikā cīnījās pret Latvijas Bruņotajiem spēkiem un cieta smagu sakāvi kaujā par Pārdaugavu 1919. gada 10. novembrī.
Pēc atkāpšanās uz Vācijas teritoriju un 1920. gada martā piedalījās Kapa pučā (Kapp-Putsch) pret demokrātiski ievēlēto Vācijas valdību. Pēc tā apspiešanas Bišofs dzīvoja Bādenē pie Vīnes Austrijas Republikā, 1933. gadā tika izraidīts un atgriezās Vācijā. Pēc Austrijas anšlusa atgriezās Bādenē pie Vīnes, 1939. gadā tika paaugstināts par pulkvežleitnantu. Miris 1948. gada 12. decembrī Bādenē pie Vīnes.
Darba partija (Lietuva)
2003. gadā dibinājis Krievijā dzimis naturalizējies Lietuvas uzņēmējs Viktors Uspaskihs (Viktoras Uspaskich). 2004. gada Eiroparlamenta un 2005. gada Seima vēlēšanās procentuāli ieguva visvairāk vēlētāju balsu. Daudzi partijas biedri ir veiksmīgi uzņēmēji. Bieži tiek saukta par populistisku partiju.
Programmā galvenā vērība pievērsta valsts sakārtošanai, pārvaldes optimizācijai un cīņai pret korupciju. Pašlaik (2006.g) valdošajā koalīcijā, kurā ieņem vairākus ministru posteņus.
Flavio Briatore
Dzīves un karjeras sākums
Briatore ir dzimis Vercuolo pilsētā sākumskolas skolotāju ģimenē. Briatore jaunībā strādāja par slēpošanas instruktoru, kā arī par restorāna vadītāju. Briatore vēlāk nodibināja restorānu "Tribüla", kas pēc kāda laika tika slēgts. 1970. gados Briatore pārcēlās uz Kuneo un kļuva par biznesmeni.
1979. gadā, pēc kāda partnera nāves, Briatore pārcēlās uz Milānu. Tur viņš satika Lučāno Benetonu, Benetton apģērbu kompānijas dibinātāju. Viņi kļuva par draugiem un biznesa partneriem. Kad Benetons atvēra pirmos piecus veikalus ASV, Briatore kļuva par to vadītāju. Pateicoties Benetton nestandarta franšīzes noteikumiem, 1989. gadā ASV bija atvērti 800 zīmola veikali. Briatore kļuva bagāts pateicoties tam, ka viņš saņēma naudu par katru noslēgto franšīzes vienošanos. Vēlāk veikalu skaits nokrita līdz 200 un Briatore sāka meklēt jaunas biznesa iespējas.
Benetton
1988. gadā Briatore pirmoreiz apmeklēja Formula 1 sacīksti, par spīti agrākajiem paziņojumiem par to, ka šīs sacīkstes viņu neinteresē. Lučāno Benetons Briatori iecēla komerciālā direktora amatā Benetton Formula komandā. Kad tika atlaista lielākā daļa komandas vadības, Briatore kļuva par komandas vadītāju un drīz padarīja to par konkurētspējīgu komandu. Viņš nolīga un drīz atlaida inženieri Džonu Bārnārdu. Vēlāk viņš pieņēma darbā Tomu Vokinšovu, kuram 1991. gadā izdevās pierunāt Mihaelu Šūmaheru pievienoties komandai.
Šūmahers kļuva par komandas galveno pilotu un komanda tika veidota ap viņu. . gadā viņš izcīnīja savu pirmo titulu, bet. gadā - otro, turklāt, palīdzot komandai izcīnīt savu vienīgo konstruktoru kausu. 1994. gada beigās Briatore iegādājās vājo Ligier komandu, lai iegūtu tiesības uz Renault dzinējiem. Šos dzinējus 1995. gadā izmantoja arī Benetton. Tā kā FIA noteikumi neļāva viņam būt par šīs komandas īpašnieku, drīz tā tika pārdota Vokinšovam. Pēc tam, kad Šūmahers un daļa komandas personāla devās uz Ferrari, Benetton kļuva par vidusmēra komandu. 1996. gadā Briatore nopirka daļu Minardi komandas, tomēr, tā kā viņam neizdevās to pārdot British American Tobacco, tā tika pārdota atpakaļ Džankarlo Minardi un Gabrielem Rumi.
1997. gadā Briatore tika atlaists un viņa vietu ieņēma Deivids Ričardss. No 1998. līdz 2000. gadam Briatore pārdeva Renault dzinējus (ar nosaukumu Supertec) Williams, Arrows, BAR un Benetton komandām.
Renault
2000. gadā Renault paziņoja par plāniem atgriezties F1 čempionātā nopērkot Benetton komandu un pārsaucot to par Renault F1. Briatore kļuva par komandas vadītāju, nomainot šajā amatā Roko Benetonu. Briatore atklāja Fernando Alonso. Viņi pirmoreiz tikās 1999. gadā, kad Alonso vēl bija pusaudzis. . gadā Alonso debitēja sacīkstēs braucot Minardi, bet 2002. gadā viņš bija Renault testpilots. . gadā no komandas tika atlaists Džensons Batons un viņa vietā nolīgts Alonso. Fani kritizēja šo lēmumu, tomēr Briatore paziņoja, ka "laiks rādīs, vai viņš ir kļūdījies".
Alonso izcīnīja čempiona titulus. un. gadā. Šajos gados Renault izcīnīja arī konstruktoru kausus. Nākamajā gadā Alonso pievienojās konkurentiem McLaren. Briatore ir arī Marka Vebera un Heiki Kovalainena menedžeris. Agrāk viņš ir bijis arī Jarno Trulli menedžeris, bet viņu ceļi šķīrās pēc tam, kad Trulli tika atlaists no komandas. gadā, par spīti uzvarai. Kovalainens debitēja Renault, bet tagad brauc McLaren. Vebers kopš. gada ir Red Bull Racing pilots.
Vistlera
Vistlera ir kalnu kūrortpilsēta Kanādas dienvidu daļā, Britu Kolumbijā. Vistlera atrodas apmēram 125 kilometru attālumā no Vankūveras. Pilsētā dzīvo vairāk nekā 9000 cilvēku.
Flavio Briatore
Renault
Briatore tika atlaists no Renault sakarā ar skandālu, kad komandu apsūdzēja likšanā Nelsinju Pikē apzināti piedzīvot avāriju, lai Alonso gūtu uzvaru. , Pasaules motoru sporta padomes sēdē, Briatorem tika aizliegts piedalīties jebkādos FIA sankcionētos pasākumos uz nenoteiktu laiku. Tika paziņots arī, ka visiem pilotiem, kuriem Briatore joprojām būs menedžeris pēc sezonas beigām, netiks pagarinātas Superlicences. Briatore FIA lēmumu pārsūdzēja un tas tika atcelts, tomēr viņš paziņoja, ka nedomā atgriezties F1.
Vistlera
Vistlerā esošajā Vistleras Olimpiskajā parkā notika 2010. gada ziemas olimpisko spēļu kalnu slēpošanas, distanču slēpošanas, bobsleja, kamaniņu sporta un skeletona sacensības.
Flavio Briatore
Futbols
Briatore kopā ar FOM vadītāju Bērniju Eklstonu iegādājās Londonas "Queens Park Rangers" futbola klubu. Tā paša gada decembrī pasaules 4. bagātākais cilvēks Lakšmi Mitals iegādājās 20% komandas. Briatore ir komandas prezidents. Viņš tiek kritizēts par pārmērīgo cenu paaugstināšanu biļetēm.
Personīgā dzīve
1990. gadu beigās Briatorem bija attiecības ar supermodelēm Naomi Kempbelu, Adrianu Volpe, Emmu Hemingu un Heidiju Klumu. Kluma piedzemdēja Briatores vienīgo bērnu, Helēnu Klumu. Kluma apgalvo, ka Briatore nav iesaistīts bērna dzīvē. Briatore apprecējās ar 28 gadus veco modeli Elisabetu Gregorači.
Gaismas piesārņojums
Lielāko gaismas piesārņojumu rada lielās pilsētas un rūpniecības objekti. Gaismas piesārņojumu rada ielu apgaismojums, lieli reklāmas paneļi, atsevišķu ēku izgaismojums, utt. Liels daudzums gaismas tiek virzīts vai arī atstarojas uz augšu. Gaismas piesārņojumu pastiprina arī putekļu daļiņas gaisā.
Gaismas piesārņojums ir kā blakusefekts civilizācijas industrializācijai. Tas ir sevišķi izplatīts blīvi apdzīvotās attīstītās valstīs.
Sekas
Kā jebkurš piesārņojums, arī gaismas piesārņojums negatīvi ietekmē ekosistēmu un tam ir daudz blakusefektu.
Enerģijas pārtēriņš
Apgaismojumam tiek tērēta ¼ daļa no kopējā enerģijas patēriņa. Saprātīgāka apgaismojuma izmantošana ietaupa nozīmīgus naudas resursus, samazina neatjaunojamo dabas resursu izmantošanu un samazina siltumnīcas efektu veidojošo gāzu izmešanu atmosfērā.
Ietekme uz dzīvajiem organismiem
Uz Zemes vienmēr ir eksistējusi noteikta gaismas un tumsas maiņa, pie kuras arī ir pielāgojušies dzīvie organismi. Gaismas piesārņojums atsevišķās vietās šo maiņas ciklu stipri ietekmē, ietekmējot arī dzīvos organismus. Gaismas piesārņojums ietekmē dzīvnieku orientēšanās spējas, maina mednieka—medījuma attiecības, ietekmē dzīvnieku psiholoģiju.
Pētījumi apliecina, ka gaismas piesārņojums ap ūdenstilpēm attur zooplanktonu no virspuses aļģu apēšanas, veicinot „ūdens ziedēšanu”, kas, savukārt, ietekmē ūdens kvalitāti.
Entomologi apliecina, ka apgaismojums naktī ietekmē naktstauriņu un citu naktī lidojošu kukaiņu orientēšanās spējas. Augi, kurus apputeksnē naktstauriņi, šajā gadījumā cieš, jo nav alternatīva apputeksnētāja.
Migrējošos putnus ietekmē gaismas augstceltnēs, tie iet bojā, ietriecoties šajās celtnēs.
Ietekme uz astronomiju
Gaismas piesārņojuma dēļ lielās pilsētās praktiski nav iespējams veikt debess ķermeņu novērošanu, jo pārgaismotajās debesīs ir redzami tikai spilgtākie objekti. Ja tumšās debesīs cilvēks ar neapbruņotu aci var redzēt 2 — 3 tūkstošus zvaigžņu, tad pilsētas apstākļos var saskatīt tikai līdz pussimtam. Lielās pilsētās ir novērojamas vienīgi spožās zvaigznes, Mēness, Merkurs, Venera, Marss, Jupiters un Saturns. Praktiski nav redzami tālie kosmosa objekti: miglāji, galaktikas, zvaigžņu kopas u.c. Grūti ir saskatīt zvaigznāju kontūras, jo daudzi zvaigznāji ietver sevī vājas zvaigznes.
Gaismas piesārņojums traucē ne tikai astronomiem—amatieriem, bet arī observatorijām. Mūsdienās observatorijas tiek būvētas tālu no lielām pilsētām, lai izvairītos no gaismas un atmosfēras piesārņojuma.
Zema līmeņa programmēšanas valoda
Zema līmeņa programmēšanas valoda ir programmēšanas valoda, kas nodrošina mazu vai nekādu abstrakciju no datora instrukciju kopas arhitektūras, proti, zema līmeņa programmēšanas valodā rakstītās instrukcijas ir strukturāli līdzīgas noteiktā procesora instrukcijām. Faktiski var apgalvot, ka zemā līmeņa valodas ir "tuvāk" mašīnai, proti, datora aparatūrai, bet "tālāk" no cilvēka jeb šajā gadījumā - programmētāja. Zema līmeņa valodā rakstīto instrukciju izpildes laiks ir ļoti ātrs, kas ir viena no galvenajām šī līmeņa valodas priekšrocībām. Papildus tam zemā līmenī izstrādātas datorprogrammas var darboties, izmantojot ļoti minimālu datora atmiņas daļu.
Atšķirībā no augsta līmeņa programmēšanas valodām, kuras izmanto vairums programmētāju datorprogrammas izveides procesā, zemā līmeņa kods ir šifrēts un cilvēkam nav lasāms. Tāpat zemā līmeņa valodā rakstīta koda izmanotjamība aprobežojas konkrētās ierīces piedāvātajā funkcionalitātē. Citiem vārdiem sakot, šādas programmas ir "nepārnesamas", jo tās ir optimizētas konkrētās ierīces sistēmas arhitektūrai.
Tajā brīdī, kad augstāka līmeņa valodā rakstītās instrukcijas tiek deleģētas datora aparatūras vienībām to izpildei, tiek izmantots specifisks komunikācijas veids, ko datorzinātnēs definē kā asemblera valodu jeb montāžas valodu. Zemā līmeņa valodām atšķirībā no augstā līmeņa programmēšanas valodām nav nepieciesams kompilators vai specializēts koda tulks, jo šajā gadījumā datora procesors spēj tiešā veidā nolasīt un atbilstoši interpretēt zemā līmeņa valodā rakstītās programmas.
Datorzinātnēs zemā līmeņa valodu kritērijiem atbilst divas valodas. Par pirmās paaudzes valodām, kuru darbībai nav nepieciešamas papildus darbības kā komiplēšana vai interpretēšana, ir mašīnvalodas jeb mašīnkodi. Savukārt otrās paaudzes zemā līmeņa programmēšanas valoda tiek dēvēta par asamblervalodu. Otrās paaudzes valodā ir integrētas tādas pašas instrukcijas kā mašīnkodā, bet atšķirībā no mašīnkoda, asamblervalodas sintaksē instrukcijas un mainīgie tiek definēti izmantojot arī vārdu simbolus jeb īsas abreviatūras, piemēram, "Add", "sub", "Mul" u.c. attiecīgi saskaitīšanas, atņemšanas un reizināšanas darbību izpildei, ne tikai bināros ciparus.
Zemā līmeņa programmēšanas valodas tiek izmantotas ikreiz, kad augstā līmeņa programmēšanas valodās kā PHP, #C u.c. izstrādātās lietojumprogrammas darbojas, pārvalda un maina datora aparatūru un instrukciju kopas arhitektūru. Avota kods var tikt sagatavots, izmantojot vienkāršu teksta redaktoru vai integrēto izstrādes vidi (IDE), piemēram, programmēšanas valodai Java pielāgoto Eclipse vidi. Datora procesors nespēj atpazīt programmas izstrādātajā sagatavoto avota kodu tiešā veidā, tāpēc pēc tā izstrādes avota kods tiek kompilēts zemā līmeņa valodas skriptā. Augstā līmeņa valodā izstrādātas programmas tiek tulkotas mašīnkodā, izmantojot kompilētāju vai interpretētāju, bet asemblervalodas gadījumā - asembleru.
Mašīnkods
Mašīnkods ir instrukciju kopums, ko centrālais procesors saprot tieši un var rīkoties saskaņā ar to. Programma, kas rakstīta mašīnkodā, sastāv tikai no 0 un 1 — binārajiem cipariem. To ir ļoti grūti uzrakstīt un atkļūdot (angļu val. debug). Pat ļoti vienkāršā programmā var būt tūkstošiem 0 un 1.
Piemēram, lai datorsistēmā ierakstītu skaitli 120, tā attēlojums ir mašīnkodā jeb binārajā izteiksmē ir 1111000. Šī iemesla dēļ to ir ļoti grūti iemācīties. Lai pārvarētu šo problēmu, tika izgudrota asamblervaloda.
Galvenās mašīnkoda priekšrocības ir ātrums un tiešā piekļuve datora aparatūrai. Savukārt galvenie mašīnkoda trūkumi ir uzskaitīti zemāk :
Teksta "Hello World" (latviešu val. "Sveika Pasaule") izteiksme mašīnkodā ir :
Asemblervaloda
Augstā līmeņa programmēšanas valodās instrukciju veidošanai tiek izmantoti izteikumi (angļu val. statements), bet asamblervalodā tās ir īsas abreviatūras angļu valodā, kuras paredz konkrētas darbības : Galvenās asamblervalodas priekšrocības :
Galvenie asamblervalodas trūkumi :
Džhārkhanda
Džhārkhanda (, izrunā: — "mežu zeme") ir viens no Indijas štatiem. Džhārkhanda robežojas ar pieciem citiem Indijas štatiem: Odišu, Čhatīsgarhu, Utarpradēšu, Bihāru un Rietumbengāli. Štatu izveidoja 2000. gadā, atdalot no Bihāras.
Džhārkhandas platība ir 74 677 km². Administratīvais centrs ir Rānčī.
Demogrāfija
2011. gadā Džhārkhandā dzīvoja 32,988 miljoni iedzīvotāji. Pēc 2011. gada tautskaites datiem lielākās pilsētas pēc iedzīvotāju skaita bija:
Episkais teātris
Episko teātri izveidoja vācietis Bertolts Brehts. Galvenās episkā teātra iezīmes :
1. Episkajam teātrim jāspēj skatītāju ieinteresēt darbības procesā, nevis iznākumā.
2. Galvenā atšķirība no dramatiskā teātra: episkajā teātrī stāstījums par kādu notikumu, bet dramatiskajā teātrī notikumi kas attīstās skatītāju acu priekšā.
3. Atsvešinājuma efekts - distancēt skatītāju no skatuves notikumiem. Atsvešinājuma efektu visprecīzāk realizē songi (dziesmas ko izpilda aktieri tieši vēršoties pie skatītājiem, dziesmas saturs var nebūt saistīts ar notikumiem uz skatuves)
4. Lugas (izrādes) fragmentālisms, katra aina var pastāvēt atsevišķi, kā suverēna vienība.
5. Teicējs, kas vēsta par notikumiem uz un arī aiz skatuves.
Georgs Heinrihs Loskīls
Georgs Heinrihs Loskīls arī Juris Indriķis Loskils (1740. gada 7. novembris - 1814. gada 23. februāris) bija Latvijā dzimis brāļu draudzes mācītājs, rakstnieks un garīgo dziesmu autors, kas veidojis un vadījis šo reliģisko apgaismības kustību tagadējā Latvijā, Vācijā, Polijā un ASV.
Dzīvesgājums
Georgs Heinrihs Loskīls dzimis 1740. gada 7. novembrī Rindā, toreizējā Piltenes apgabalā luterāņu mācītāja Georga Heinriha Loskīla ģimenē. Tēvs viņu nosūtīja mācīties uz brāļu draudzes Barbijas (Barby) mācītāju semināru Vācijā, pēc kura beigšanas viņš atgriezās Latvijā un ieņēma dažādus amatus Vidzemes brāļu draudzēs. No 1782. gadā Loskīls bija Vidzemes brāļu draudzes priekšnieka (presbitera) palīgs, bet no 1785. līdz 1789. gadam viņš bija brāļu draudzes priekšnieks. Šajā laikā viņš latviešu valodā sastādīja Garīgas dziesmas brāļu draudzei, kurā iekļāva arī savas oriģinālās dziesmas. Dziesmu grāmata iznāca 1790. gadā Pēterburgā, tādēļ tautā tika saukta par "Pēterburgas grāmatu". Līdztekus viņš vācu valodā uzrakstīja ļoti nozīmīgu traktātu par evaņģēliskās misijas darba vēsturi pie Ziemeļamerikas indiāņiem, kas tika iespiests 1789. gadā brāļu draudžu spiestuvē Barbijā. 1789. gadā Loskīls tika izvēlēts par jaunas brāļu draudzes vadītāju Krievijas Impērijas galvaspilsētā Pēterburgā, tomēr jau 1790. gadā viņš atstāja šo amatu un devās uz Saksiju un Silēziju, kur dibināja brāļu draudžu skolas Kleinvelkā (Kleinwelke) un Gnadenfrejā (Gnadenfrei, mūsdienās Pilava Gurna). 1801. gadā viņš publicēja pārdomu (meditāciju) grāmatu „Kaut kas sirdij ceļā uz mūžību“ (Etwas fürs Herz auf dem Wege zur Ewigkeit). Grāmata saturēja 366 pārdomas katrai gada dienai un guva lielu popularitāti.
1801. gadā Loskīls devās uz Bētlemes draudzi Pensilvānijas pavalstī ASV, kur viņš no 1802. līdz savai nāvei 1814. gadā vadīja Pensilvānijas brāļu draudžu darbību un bija Morāvijas baznīcas pirmais bīskaps. Šajā laikā tapa grāmata "Lūgšanas un apceres vārsmās visām gada dienām" (Gebete und Betrachtungen in Versen auf alle Tage des Jahres), kas iznāca 1813. gadā.
Remarka
Remarkas (no ) ir rakstnieka piezīmes grāmatas lapaspuses malā vai arī dramaturga dots īss paskaidrojums lugas tekstā vai libretā par darbības vietu, tēlu mizanscēnām, personu izskatu, raksturu, rīcību, attieksmi vai telpas, skatuves iekārtojumu. Paskaidrojums, ko sniedz autors dramatiskā darbā, aprakstot, kā viņš iedomājas darbojošos personu ārieni, vecumu, izturēšanos, jūtas, žestus, intonācijas, skatuves iekārtojumu. Remarkas ir norādījumi lomu izpildītājiem un režisoram un paskaidrojumi lasītājiem.
Programma
Programma var būt:
The Perfect Drug
"The Perfect Drug" ir amerikāņu industriālā roka projekta Nine Inch Nails 1997. gada dziesma. Tā tika sarakstīta speciāli Deivida Linča filmai Ceļš uz nekurieni un tika iekļauta šīs filmas oficiālajā skaņu celiņā. Dziesmu remiksi tika izlaisti kā atsevišķs EP "The Perfect Drug" Versions (zināms arī kā Halo 11).
Isachsen
Isachsen var attiekties uz:
Īsaksena kalns
Īsaksena kalns ir virsotne Antarktīdā, Sērrondanes kalnos. Atrodas grēdas dienvidaustrumu daļā, augstums 2750 m.
Kalnu pēc 1946.-1947. gada ekspedīcijas Highjump aerofotogrāfijām uzmērīja un nokartēja norvēģu kartogrāfi un nosauca par godu Jalmara Rīsera-Larsena ekspedīcijas dalībniekam Gunnaram Īsaksenam.
Babrova
Babrova ir ciems Ciblas novada Līdumnieku pagastā. Izvietojies pagasta rietumos pie Krivandas—Djatlovkas ceļa 6,1 km no pagasta centra Līdumniekiem, 18 km no novada centra Blontiem un 288 km no Rīgas. Ciemā ietilpst (2012) 6 adrešu vienības (mājas).
Lietuvas pilsētu uzskaitījums
Šajā uzskaitījumā apkopotas visas Lietuvas pilsētas. 2013.g. pilsētas statuss Lietuvā ir 103 pilsētām (lietuviešu valodā: vienskaitlī — miestas; daudzskaitļi — miestai). Lietuvas Parlaments "pilsētu" nosaka kā kompaktu apdzīvotu vietu ar iedzīvotāju skaitu vairāk nekā 3000 cilvēkiem, no kuriem vismaz divas trešdaļas strādā rūpniecības vai pakalpojumu nozarē. Apdzīvotās vietās, kur iedzīvotāju skaits ir mazāks par 3000, bet vēsturiki ir bijusi pilsētas status, joprojām tiek uzskatīta par pilsētu. Mazākās apdzīvotās viestas sauc par miestelis (daudzskaitlī miesteliai), kas tiek tulkots kā miesti. Pašas mazākās apdzīvotās vietas (ciemus) sauc par kaimas (daudzskaitlī kaimai).Bieži vien apdzīvoto vietu oficiālais status nav skaidrs, un cilvēki atsaucas gan uz pilsētām, gan uz ciemiem, kā gyvenvietė (daudzskaitlī gyvenvietės), kas būtībā ir vienlīdzīgs jēdziens.
Pirmās Lietuvas pilsētas sakā veidoties 13. — 14. gadsimtā Lietuvas lielkņazistes laikā. Pirmā Lietuvas pilsēta, kura ieguva pilsētas tiesības bija Klaipēda. Saskaņā ar viduslaiku likumiem pilsētām varēja būt savi tirgi, krogi, ģildes, tiesas u.c. Dažas bijušās pilsētas ir zaudējušas pilsētas statusu, piemēram, Kernave vai Merkine. Lielākā daļa Lietuvas pilsētas ir veidojušās pirms 18. gadsimta. Pilsētu atrašanās vietu galvenokārt nosaka tirdzniecības un transporta ceļi. Dažas no jaunākajām pilsētām izveidojās dzelzceļa būvniecības ietekmē, piemēram, Kaišadore, Vieve, Radvilišķi, Ignalina, Mažeiķi. Pagājušajā gadsimtā jaunas pilsētas izveidojās pie lielajiem rūpniecības centriem, piemēram, Visagina, Elektrēni, Naujoji Akmene. Piecām pilsētām Birštona, Druskininki, Anīkšči, Neringa un Palanga — ir īpašs kūrorta statuss.
Precējies. Ir bērni
"Precējies. Ir bērni" (en) ir ASV situāciju komēdijseriāls par dīvainu, komisku ģimeni, kas dzīvo Čikāgas priekšpilsētā. Šim seriālam ir vienpadsmit sezonas. Pirmā seriāla sērija iznāca, bet pēdējā. Kopumā šim seriālam uzņemtas 262 sērijas. "Precējies. Ir bērni" vairākkārt nominēts Zelta globusa balva un Emmy balvām. Tas ir arī izrādīts daudzās valstīs ārpus ASV, tai skaitā Latvijā.
Seriāla galvenais varonis ir kādreiz veiksmīgs sportists Als, kurš pēc vidusskolas apprecējies un sācis darbu kā kurpju pārdevējs. Viņa sieva, Pegija, ir slinka mājsaimniece. Viņiem ir divi bērni — skaistā Kellija un viņas mazākais brālis Bads. Ģimenes locekļi viens otru necieš un apceļ, jo īpaši Alu, tomēr visu laiku paliek kopā.
Igaunijas karogs
Igaunijas karogs tika pieņemts 1990. gada 7. augustā, tieši tāds pats karogs tika lietots arī no 1918. līdz 1940. gadam. Pirmoreiz tas izmantots 1884. gadā kā Tērbatas Universitātes Igauņu studentu vienības (Eesti Üliõpilaste Selts) karogs, izmantojot 1881. gadā pieņemtās krāsas. Zilā karoga krāsa apzīmē Igaunijas debesis, ezerus un jūru, kā arī simbolizē lojalitāti nacionālistu idejām, melnā apzīmē Igaunijas zemi, bet baltā cilvēku tieksmi pēc prieka un gaismas. Karoga proporcija 7:11. Pirmais karoga eksemplārs šobrīd glabājas Igaunijas Nacionālajā muzejā Tartu.
Hurt
Hurt var būt:
Bozoni
Bozoni (no indiešu fiziķa Šatjendranata Bozes uzvārda) ir daļiņas ar veselu spina vērtību. Bozoni pakļaujas Bozes—Einšteina statistikai, kas nozīmē, ka vienā kvantu stāvoklī var atrasties neierobežots daudzums daļiņu. Tādēļ bozonus dēvē arī par "radiācijas daļiņām".
Vispazīstamākais bozons ir fotons (piemēram, lāzera darbības princips pamatojas tieši uz to, ka fotoni ir bozoni un var atrasties visi vienā kvantu stāvoklī). Pie bozoniem pieder arī visas citas nesējdaļiņas, ieskaitot eksperimentāli vēl neatklāto gravitonu, mezoni, kā arī visu šo daļiņu antidaļiņas.
Virtuālo bozonu un reālu fermionu mijiedarbība pieder pie fundamentālajām mijiedarbībām (sk. nesējdaļiņas).
Pie bozoniem var piederēt ne tikai elementārdaļiņas, bet arī to sakopojumi, piemēram atomu kodoli — tas atkarīgs no šādu konglomerātu kopējā spina. Piemēram, deitērija atoma kodols (sastāv no protona un neitrona) pieder pie bozoniem, bet deitērija atoms (sastāv no protona, neitrona un elektrona) ir fermions. Šādiem objektiem to bozoniskās īpašības parādās tikai distancēs, kas ir lielākas par to sīkstruktūru.
No bozoniem raksturīgām īpašībām izriet jau minēto lāzeru darbības princips, hēlija-4 superplūstamība, supravadītspējas parādības (sk. Kūpera pāri), kā arī tāda eksotiska vielas agregātstāvokļa kā Bozes—Einšteina kondensāta eksistence.
Vārnu dzimta
Vārnu dzimta (Corvidae) ir viena no zvirbuļveidīgo kārtas (Passeriformes) dzimtām, kas pieder dziedātājputnu apakškārtai (Passeri). Vārnu dzimtā ir 134 sugas, kas tiek iedalītas 25 ģintīs. Turklāt vārnu ģintij (Corvus) piederošās sugas ir trešā daļa no visām vārnu dzimtas sugām. Pazīstamākie vārnu dzimtas putni ir vārnas, kraukļi, krauķi, kovārņi, sīļi, žagatas un riekstroži.
Vārnu dzimtas putni ir sastopami visos kontinentos, izņemot Antarktīdu un reģionus, kurus sedz polārie ledāji. Lielākā daļa sugu dzīvo tropos Centrālamerikā, Dienvidamerikā un Dienvidaustrumāzijā.
Latvijā
Latvijā sastopamas 9 vārnu dzimtas sugas: krauklis (Corvus corax), pelēkā vārna (Corvus cornix), krauķis (Corvus frugilegus), kovārnis (Corvus monedula), sīlis (Garrulus glandarius), riekstrozis (Nucifraga caryocatactes), bēdrozis (Perisoreus infaustus) un žagata (Pica pica), kā arī pēdējos gados Latvijas rietumos regulāri tiek novērota melnā vārna (Corvus corone).
Izskats un īpašības
Šīs dzimtas putni ir vidēji lieli vai lieli, robusti, spēcīgām kājām, spārniem un knābjiem. Mērenā klimata vārnu dzimtas putni parasti ir ar tumšu apspalvojumu, lai gan dažas sugas ir diezgan košas, tropu sugas ir krāšņas un krāsainas. Visām sugām, izņemot pīniju sīli (Gymnorhinus cyanocephalus), nāsis ir segtas ar spurainām, īsām spalviņām. Spalvas vārnu dzimtas putni maina vienu reizi gadā, lielākā daļa zvirbuļveidīgo putnu spalvas maina divas reizes gadā.
Tēviņi un mātītes ir līdzīgi gan augumā, gan apspalvojumā. Vārnu dzimtas putni ir lielākie zvirbuļveidīgo kārtā. Mazākais no tiem ir pundursīlis (Cyanolyca nana), kas sver 40 g un ir 21,5 cm garš. Lielākie — krauklis (Corvus corax) un resnknābja krauklis (Corvus crassirostris). Abi sasniedz 65 cm garumu un sver 1,4 kg.
Uzvedība
Daudzas vārnu dzimtas sugas ir teritoriālas, aizsargājot teritoriju visu gadu vai tikai audzinot putnēnus. Dažos gadījumos teritorija tiek sargāta tikai dienas laikā, bet nakts laikā pāris kopīgi dodas gulēt kādā zarā ārpus teritorijas. Daži nakšņo kopīgā, lielā barā. Dažām sugām nakšņojošie bari var būt ļoti lieli, sanākot kopā pat 65 000 indivīdiem. Tāds krauķu (Corvus frugilegus) bars tika saskaitīts Skotijā. Dažas sugas, ieskaitot krauķus un kovārņus (Corvus monedula) arī ligzdas būvē komūnās.
Kopumā vārnu dzimtas putni ir nometnieki, bet reizēm rudens pusē tie pulcējas baros un migrē barības meklējumos. Migrācija parasti notiek virzienā no ziemeļiem uz dienvidiem.
Vārnu dzimtas putnus uzskata par visinteliģentākajiem un arī radošākajiem putniem. Smadzeņu lielums, salīdzinot ar augumu, ir lielākais starp visiem putniem, un tas ir tāds pats kā pērtiķiem un vaļveidīgajiem un tikai nedaudz mazāks kā cilvēkiem. Tie spēj sevi atpazīt spogulī un pagatavot darba instrumentu barības iegūšanai. Pētījumi apstiprina, ka krauklim piemīt vienas no izcilākajām prāta spējām, lai gan visi vārnu dzimtas putni ir diezgan atjautīgi, tie atšķiras vienīgi ar dzīvesveidu. Kraukļi, žagatas, sīļi un riekstroži ir individuālisti, toties vārnas un kovārņi ir izteikti sabiedriski putni.
Barība
Lielākā daļa vārnu dzimtas putnu ir visēdāji. Tie barojas ar dažādiem bezmugurkaulniekiem, olām, putnēniem no ligzdas, nelieliem zīdītājiem, ogām, augļiem, sēklām un maitu. Daudzi ir piemērojušies baroties ar cilvēku radītiem atkritumiem, īpaši vārnas un kraukļi, ēdot gan maizi, gan spageti, gan ceptus kartupeļus, gan suņu barības pārpalikumus u.c. Dažas sugas medī citus putnus.
Vairošanās
Partnerattiecības vārnu dzimtas putniem ir ļoti spēcīgas, dažām sugām tās ir uz visu mūžu. Tēviņi un mātītes kopīgi būvē ligzdu kādā kokā vai uz klints dzegām. Ligzda ir smaga, liela, būvēta no zariem un oderēta ar zāli un koku mizām. Mātīte atkarībā no sugas izdēj 3—10 olas. Kamēr mātīte perē olas, tēviņš to baro. Olas parasti ir zaļganas ar nelieliem, brūniem plankumiņiem. Pēc izšķilšanās mazuļi ligzdā pavada 6—10 nedēļas. Par putnēniem rūpējas abi vecāki.
Kovārņi reizēm būvē ligzdas ēkās vai pat trušu alās. Vairākām vārnu dzimtas putnu sugām ir raksturīga kooperēšanās jauno putnēnu izbarošanā. Parasti dominantajam pārim palīdz iepriekšējā gada bērni. Toties baltrīkles žagatsīlis (Calocitta formosa) kooperējas ne tikai putnēnu barošanā, bet arī olu dēšanā. Bara mātītes olas dēj dominantās mātītes ligzdā.
Deivisa kauss
Deivisa kauss (en) ir galvenās sacensības vīriešu izlašu tenisā. Sacensības organizē Starptautiskā Tenisa federācija (ITF). Sacensības notiek kopš 1900. gada kā sacensības starp Lielbritāniju un ASV.
Farss
Farss ir komēdijas paveids, kam raksturīgi tipāži, pārspīlējumi, klaunāde, rupji joki, absurdas situācijas. Pirmo reizi šādas izklaides formas apzīmēšanai terminu "farss" sāka lietot Francijā XV gadsimtā.
Farsa elementi atrodami jau antīkajā literatūrā — Aristofāna un Plauta lugās —, taču kā teātra forma tas komisku interlūdiju veidā parādījās viduslaiku teātrī. Farsi tika izspēlēti starp nopietnāku dramatisko formu, piemēram, liturģiskās drāmas, ainām; sākotnēji tie attīstījās kā neiestudēti iestarpinājumi ar mērķi izklaidēt. Farsam bija sociāls raksturs; tajā izsmēja laulības pārkāpšanu, liekulību, neprasmi tirgoties u.tml. Anglijā farss bija reliģisku izrāžu (piemēram, mistēriju) sastāvdaļa, savukārt Francijā tas kļuva par neatkarīgu teātra formu; farsam bija izteikti lokāls raksturs. Farsus spēlēja uz nelielām skatuvēm, kas atradās, piemēram, pie kroga. Farss ir radniecīgs fablio un sotī.
Farsa tēli ir standartizēti — neaptēsts vīrs, kašķīga sieva, negodīgs advokāts, ārsts šarlatāns, miesaskārs mācītājs.
Termins farss tiek lietots arī pārnestā nozīmē - humoristisks izlēciens, rupjš joks.
Kārtība un taisnīgums
Kārtība un taisnīgums (līdz 2006. gadam Liberāldemokrātu partija — Liberalų Demokratų Partija, LDP) ir liberāla, nacionālkonservatīva politiskā partija Lietuvā.
2002. gadā partiju nodibināja Rolands Pakss (Rolandas Paksas), izstājoties no Liberālās savienības.
Rolands Pakss no 2003. līdz 2004. gadam bija ievēlēts par Lietuvas prezidentu, tomēr impīčmenta rezultātā tika atcelts no amata.
Dižknābja vārna
Dižknābja vārna jeb džungļu vārna (Corvus macrorhynchos) ir liela auguma vārnu dzimtas (Corvidae) putns. Izdala 9 pasugas. Dižknābja vārna ir parasta ligzdotāja Āzijas dienvidos un dienvidaustrumos. Tā ļoti viegli piemērojas jauniem barības avotiem, tādēļ tās izplatības areāls turpina pieaugt. Tā kā dižknābja vārnai ir relatīvi liels knābis, to mēdz saukt arī par lielknābja vārnu jeb biezknābja vārnu.
Kārtība un taisnīgums
Partijai tiek pārmests populisms. Pārmests arī galējs nacionālisms, ko grūti saskatīt tās darbībā.
Dižknābja vārna
Izskats un īpašības
Dižknābja vārna ir liela auguma putns. Ķermeņa garums ir 46—59 cm, spārnu plētums 100—130 cm, svars 450—1000 g. Japānā, Kuriļu salās un Sahalīnas pussalā dzīvojošās dižknābja vārnas ir lielākas kā melnās vārnas, toties Indijā dzīvojošās dižknābja vārnas ir mazākas kā melnās vārnas. Dižknābja vārnai ir raksturīgs relatīvi liels knābis, kas ir biezs un līks, tādējādi atgādinot nedaudz kraukli. Apspalvojums ir tumši pelēks uz pakauša, kakla, pleciem un pavēderes, bet spārni, aste un seja ir melna ar metālisku spīdumu. Pelēko spalvu tonis variē atkarībā no tā, kādai pasugai pieder dižknābja vārna. Piemēram, Indijas dižknābja vārna ir gandrīz viscaur melna.
Kārtība un taisnīgums
2004. gada Seima vēlēšanās partija startēja koalīcijā ar Lietuvas brīvības savienību (Lietuvos liaudies sąjunga "Už teisingą Lietuvą"). Koalīcijas nosaukums bija "Par kārtību un taisnīgumu" (Už tvarką ir teisingumą).
Dižknābja vārna
Uzvedība
Nakts laikā dižknābja vārnas pulcējas lielos baros, lai gulētu kopā. Barā var būt vairāki tūkstoši īpatņu. Arī ligzdošanas laikā nakts bari nekļūst daudz mazāki. Dienas laikā vārnu pāris ir aizņemts ar savas teritorijas sargāšanu, bet naktī visi kopā lielā barā dodas gulēt. Barā valda hierarhija, kas tiek ievērota un respektēta.
Dižknābja vārnai patīk meži, dārzi un parki, tā var apmesties uz dzīvi arī klajās vietās, bet tur jābūt vismaz dažiem kokiem. Lai gan atklātās vietas par dzīves telpu izvēlas tikai dienvidos dzīvojošās dižknābja vārnas, kur tām nav konkurence ar kraukli un melno vārnu.
Kārtība un taisnīgums
2006. gadā parija mainīja nosaukumu uz "Kārtība un taisnīgums".
Dižknābja vārna
Barība
Dižknābja vārna ir visēdāja, tā ļoti ātri piemērojas jauniem barības veidiem. Dižknābja vārna barību meklē gan uz zemes, gan kokos. Tā barojas gan ar dažāda veida augu izcelsmes barību, gan dzīvniekiem, un tie var būt gan pašas nomedīti, gan maitas gaļa, gan cilvēku atkritumi. Dižknābja vārna, salīdzinot ar citiem vārnu dzimtas putniem, visbiežāk apmeklē vistu fermas un medī cāļus.
Ligzdošana
Dižknābja vārnas veido monogāmus pārus. Ligzda ir sekla un plakana, tā tiek sakrauta un savīta no zariem. Dažādiem pāriem ligzdas būvēšanas stils var būt atšķirīgs. Reizēm ligzda ir rūpīgi savīta, citreiz diezgan nekārtīgi sakrauta. No iekšpuses izklāta ar zāles stiebriem un saknītēm, vilnu, lupatiņām un citiem līdzīgiem materiāliem. Ir atrastas ligzdas, kuras ir būvētas daļēji vai tikai no stieplēm. Parasti ligzda tiek iekārtota augstu koka galā, priekšroka tiek dota priedei un eglei.
Dējumā ir 3—5 zilizaļas olas ar sarkanbrūniem raibumiņiem. Tās ir ovālas, ar diezgan smailu galu šaurajā galā. Olām piemīt spīdums. Inkubācijas periods ilgst 17—19 dienas. Putnēniem apspalvojums izaug pēc 35 dienām. Ligzdot dažādas pasugas sāk dažādos laikos. Piemēram, Indijas dižknābja vārna ligzdo no marta līdz jūnijam. Dižknābja vārnas ligzdu diezgan bieži izmanto parazītputns — Āzijas dzeguze (Eudynamys scolopaceus).
Sistemātika
Dižknābja vārnai ir 9 pasugas:
Pālmera
Pālmera ir Amerikas Savienoto Valstu polārstacija Antarktīdā. Izvietota Anveras salas dienvidu galā Artura līča krastā. Vienīgā ASV Antarktikas stacija, kas izvietota ziemeļos no Dienvidu polārā loka. Nosaukta par godu Natenjelam Pālmeram, kurš, kā tiek uzskatīts, bija pirmais amerikānis, kas ieraudzījis Antarktīdu.
Vēsture
Pālmeras stacija izbūvēta divos etapos. Sākotnēji 1964. gada janvārī tika ierīkota pagaidu stacija līdzās jau agrāk ierīkotajai britu stacijai Bāze N tagadējā Amsleru salā. Oficiāli atklāta 24. februārī, stacija varēja nodrošināt 15 cilvēku uzturēšanos. Paralēli zinātniskajām programmām tika veikti izpētes darbi, lai izvēlētos vietu pastāvīgās stacijas būvniecībai un par tādu tika izraudzīts Gemedža rags Artura līča dienvidos 1,5 km no pagaidu stacijas. Pastāvīgās stacijas būvniecība tika uzsākta 1967. gada janvārī un tika pabeigta 1968. gada 20. martā. Pagaida stacija līdz 1990. gadu sākumam tika izmantota kā patvērums ārkārtas gadījumiem, bet 1990./1991. gada vasarā visas vecās būves un britu bāzes paliekas tika novāktas un izvestas no kontinenta.
Stacijas darbība
Pālmeras stacijas galvenā zinātnes nozare ir jūras bioloģija. Paralēli stacijā tiek uzturēta sistēma globālā seismiskā, atmosfēriskā un ultravioletā starojuma monitorēšanas tīkla ietvaros.
Volvo
Aktiebolaget Volvo (Volvo Group, Volvokoncernen) ir Zviedrijas kompānija, kas ražo komerciālo transportu, autobusus un inženiertehniku, braukšanas sistēmas kuģiem, kravas auto, aerokosmisko sistēmu detaļas, un veic to servisu. Iepriekš kompānija ražoja arī vieglos automobiļus, bet 1999. gadā to ar nosaukumu Volvo Personvagnar pārdeva koncernam Ford, kas 2010. gadā to pārdeva koncernam Geely.
Kompānija dibināta 1926. gada 10. augustā Gēteborgā. Pirmo auto Volvo radīja 1927. gada 14. aprīlī, to sauca par ÖV4, kuram bija 4 cilindri. Tika saražoti 996 ÖV4 auto, un 1929. gada aprīlī to nomainīja cits modelis — PV651. Pirmos panākumus kompānija guva ar auto PV444 (1944).
Tulkojumā no latīņu valodas "volvo" nozīmē "es griežos" vai "es ripoju".
Matrozis
Matrozis ir klāja komandas ierindnieks. Šie jūrnieki var tikt nodarbināti vairākās ar kuģa ekspluatāciju un uzturēšanu saistītās jomās. Matrozis ir zemākā dienesta pakāpe Jūras spēkos, atbilstoša kareivim Sauszemes spēkos.
Iedalījums
Uz civilajiem kuģiem matroži iedalās pēc kvalifikācijas: kvalificētos sardzes matrožos AB vai sardzes matrožos OS. AB ir saīsinājums no able bodied seaman un OS no ordinary seaman. PSRS matroži dalījās 2. klases matrožos un 1. klases matrožos. Bija arī vecākais matrozis. Vecāko matrozi latviski sauc arī par cimermani. Mūsdienās uz kuģiem aizvien biežāk sāk izmantot vispārējās nozīmes (general purpose) komandas. Tajās ierindniekiekiem ir gan matroža, gan motorista kvalifikācija un šādus cilvēkus, atkarībā no meteoroloģiskajiem apstākļiem un vajadzības, var izmantot vienlīdz labi gan uz klāja, gan mašīntelpā. Matrozis ir zemākā Latvijas Republikas Jūras Spēku dienesta pakāpe, līdzvērtīga kareivim sauszemes spēkos. Nākamā dienesta pakāpe ir dižmatrozis.
Pienākumi
Matrozis ir pakļauts bocmanim. Viņa pienākumos ietilpst: mācēt cīnīties par kuģa dzīvotspēju, izpildīt vadības rīkojumus, zināt savus pienākumus pēc trauksmju saraksta, mācēt nest sardzi, sardzes kapteiņa palīga vai cita priekšnieka vadībā izpildīt stūres vīra un novērotāja pienākumus, mācēt ekspluatēt aizborta lagu, veikt kuģa apkopes darbus, sagatavot pietauvošanās ierīces un fenderus, padot uz krastu un stiprināt pietauvošanās galus, mācēt vadīt airu laivu, piedalīties kravas operācijās, gatavot kravas telpas kravas pieņemšanai vai izkraušanai, gatavot un nostiprināt pārgājienam kravbomjus.
Atbilstoši 1978. gada STCW (International Convention on Standards of Training, Certification and Watchkeeping for Seafarers) konvencijai, matrozim jāprot pāriet no automātiskās kuģa vadības uz rokas vadību un otrādi, jāzina un jāprot lietot iekšējo sakaru sistēma un avārijas signalizācija. Jāzina un jāprot lietot nelaimes signāli, ko padod ar pirotehniskajiem līdzekļiem, jābūt gatavam sniegt pirmo palīdzību, jāpārvalda individuālie izdzīvošanas paņēmieni, jāzina kuģa terminoloģija tādā apmērā, lai varētu pildīt savus pienākumus.
Sardzes matrožu pienākumi sardzēs
Kuģa sardzes dalās pārgājiena un krasta sardzēs. Sardzes matrozim nav tiesību atstāt savu posteni vai nodot savus pienākumus bez sardzes kapteiņa palīga atļaujas. Viņam ir aizliegts novērst uzmanību no savu sardzes pienākumu pildīšanas. Sardzes matrozim jāierodas sardzes nešanas vietā ne vēlāk kā 5 minūtes pirms sardzes sākšanās. Vakts jeb sardzes matrožu pienākumi aprakstīti zemāk.
Stūres vīrs
Viņam jāierodas stūres mājā 5 minūtes (naktī 10 min) pirms sardzes sākuma tīri ģērbtam. Lai stātos sardzē, jādabū atļauja no sardzes kapteiņa palīga vai kapteiņa (ja tas atrodas stūres mājā): "Atļausiet stāties uz stūri". Saņēmis atļauju, jaunais sardzes matrozis iepazīstas ar kuģa kursu pēc žirokompasa, magnētiskā kompasa, pārbauda kā kuģis klausa stūrei.